Uttùviru 2012

Sicilia e cuntinenti
29 di uttùviru
Palermu: N sèquitu a l'elizzioni riggiunali pi lu rinnovu dâ Samprea Riggiunali Siciliana tinùtisi aieri, lu novu prisidenti è Rosariu Crocetta, dû Partitu dimucraticu. Lu PDL e l'alliati sò nescinu battuti. Lu canninatu dû Muvumentu 5 Stiddi agghica a 18% dî cunsensi.

26 di uttùviru
Mormannu: Ntâ notti ci fu nu tirrimotu di gradu 5,1 dâ scala Richter. Causau nu mortu di nfartu e danni vari.

11 di uttùviru
Sarausa: lu rilittu di na navi di guerra spagnola vinni truvatu di summuzzatura dâ guardia di finanza. Secunnu li primi esami si putissi trattari di na navi affunnata duranti lu cummattimentu di Capu Passiru di lu 11 di austu dû 1718.

10 di uttùviru
Missina: Beppi Grillu, leader dû muvumentu cincu stiddi, natau di Canniteddu a Missina.
Reggiu Calabbria: Lu cunsigghiu cumunali vinni sciugghiutu pi nfiltrazzioni mafiusi.

7 di uttùviru
Rausa: Nu attacchinu di manifesti pî prossimi elizzioni riggiunali è ô spitali n sèquitu a n'agrissioni di n'autru attacchinu di manifesti di nu partitu cuncurrenti.

Munnu
31 di uttùviru
New York: Lu cicluni Sandy s'abbattiu ntâ costa est dî Stati Uniti facennu na uttantina di morti e danni valutati a 40 miliardi di dollari.

15 di uttùviru
Oslu: Cu l'assignazzioni di l'urtimi distinzioni s'accapa la simana dî premi Nobel. Tra li primiati ca fìciru cchiù scrusciu lu premiu Nobel pâ littiratura jìu ô cinisi Mo Yan, e lu chiddu pâ paci jiu all'Unioni Europea 

14 di uttùviru
Roswell: Lu sportivu di l'estremu Felix Baumgartner si lanciau di na autizza di 39 km cô paracaduti, battennu accussì lu record pricidenti.

5 di uttùviru
Aleppu: La situazzioni ntâ capitali ecunòmica dâ Siria è sempri tisa. Li cummattimenti tra forzi dû cuvernu e nsurgiuti sunnu sempri assai forti. Na bumma tummau pi sbagghiu ntî nu paisi turca vicinu la fruntera câ Siria, facennu cincu morti, e causannu na risposta militari turca.